OGŠ BORISA PAPANDOPULA

Stjepana Radića 3

OIB 45795045335

44320 KUTINA

KLASA: 400-04/24-01/02

URBROJ: 2176-51-01-24-5

Kutina, 8.2.2024.

**OBRAZLOŽENJE GODIŠNJEG IZVJEŠTAJA**

**O IZVRŠENJU FINANCIJSKOG PLANA**

**OSNOVNE GLAZBENE ŠKOLE BORISA PAPANDOPULA KUTINA**

**PRAVNA OSNOVA ZA DONOŠENJE IZVJEŠTAJA**

Temeljem Zakona o proračunu (NN. br. 144/21) i Pravilnika o polugodišnjem i godišnjem izvještaju o izvršenju proračuna (NN 24/13, 102/17, 1/20, 147/20, 85/23) propisuje se obveza izrade i donošenje izvještaja o izvršenju financijskog plana za sve proračunske korisnike.

U Zakonu o proračunu propisao je da izvještaji o izvršenju financijskog plana proračunskog i izvanproračunskog korisnika sadrže opći i posebni dio, obrazloženje i posebne izvještaje, a prihodi i primici, rashodi i izdaci u njima iskazuju se na razini odjeljka ekonomske klasifikacije.

Obveza sastavljanja izvještaja o izvršenju financijskog plana proizlazi i iz zakonskog okvira koji uređuje sustav fiskalne odgovornosti kojim se kroz pitanje 62. Upitnika o fiskalnoj odgovornosti zahtjeva da proračunski i izvanproračunski korisnici te proračunski korisnici državnog proračuna, dostave upravljačkom tijelu, školskom odboru izvještaj o izvršenju financijskog plana.

Osnovna glazbena škola Borisa Papandopula Kutina proračunski je korisnik Grada Kutine i posluje u sustavu Riznice Grada Kutina. Rad Škole financira se iz decentraliziranih prihoda Grada Kutina (izvor 1. Opći prihodi i primici), prihoda od participacije i upisnina za školu i prihoda od najma glazbenih instrumenata (izvor 3. Prihodi za posebne namjene), a plaća i sva ostala materijalna prava zaposlenika financiraju se iz državnog proračuna (izvor 4. Pomoći).

Svi podaci godišnjeg izvještaja o izvršenju financijskog plana Osnovne glazbene škole Borisa Papandopula Kutina za 2023. vidljivi su u tablicama OPĆI I POSEBNI DIO u prilogu Obrazloženja.

**1. OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA**

Opći dio financijskog plana čini račun prihoda i rashoda i račun financiranja na razini odjeljka ekonomske klasifikacije.

**Prihodi po ekonomskoj klasifikaciji** dijele se na prihode poslovanja i prihode od nefinancijske imovine. Škola je u 2023. godini ostvarila prihode poslovanja u iznosu 360.480,43 EUR što je 11,63% više nego u 2022. godini, a prihoda od nefinancijske imovine nije imala.

Ukupni prihodi poslovanja (konto 6) za 2023. godinu izvršeni su 85,36% od planiranog od čega po izvorima financiranja:

Izvor 1. Opći prihodi i primici 69,42%

Izvor 3. Prihodi za posebne namjene 72,75%

Izvor 4. Pomoći 87,32%

Izvor 5. Donacije 0,00%

**Rashodi po ekonomskoj klasifikaciji** dijele se na rashode poslovanja i rashode za nabavu nefinancijske imovine.

Škola je u 2023. godini ostvarila ukupne rashode poslovanja (konto 3 i 4) u iznosu 359.644,97 EUR koji su izvršeni 85,16% što je 11,80% više nego u 2022. godini, od čega po izvorima financiranja:

Izvor 1. Opći prihodi i primici 70,36%

Izvor 3. Prihodi za posebne namjene 69,16%

Izvor 4. Pomoći 87,38%

Izvor 5. Donacije 0,00%

Rashodi poslovanja (konto 3) u iznosu 354.822,57 EUR izvršeni su 87,05% od planiranog, a rashodi za nabavu nefinancijske imovine (konto 4) u iznosu 4.822,40 EUR izvršeni su 32,81% što je niže od planiranog zbog manje, a planirane nabave dugotrajne imovine (glazbenih instrumenata).

Ostvaren je višak prihoda nad rashodima u iznosu 835,46 EUR koji će se utrošiti u svrhu poboljšanja nastave u 2024. godini. Višak nismo planirali za posebne namjene, već smo ga ostavili za unaprjeđenje nastave i pokriće eventualnih nedostatnih prihoda u tekućoj godini. Potrebno je naglasiti da se nastavni planovi odnose na nastavnu godinu, a ne na fiskalnu što ima utjecaj na odstupanja u izvršenju financijskog plana. Nešto veći ukupni prihodi (11,63%) i ukupni rashodi (11,80%) u 2023. u odnosu na 2022. godinu rezultat su povećanja plaća i rasta cijena usluga koje Škola koristi u redovnom radu.

**2. OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA**

Posebni dio godišnjeg financijskog izvještaja o izvršenju financijskog plana iskazuje se kroz izvještaj po organizacijskoj klasifikaciji i izvještaj po programskoj klasifikaciji.

**Organizacijska klasifikacija** kroz koju Škola planira proračun je 01503 Osnovno školstvo u okviru koje je plan rashoda i izdataka za 2023. godinu iznosio 422.300,00 EUR, a izvršenje 359.644,97 EUR pri čemu je indeks izvršenja 85,16%.

**Izvještaj po programskoj klasifikaciji** sadrži prikaz rashoda i izdataka proračuna iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata

**PROGRAM 1002: OSNOVNO ŠKOLSTVO Aktivnost A100001: REDOVNA DJELATNOST UNUTAR OPSEGA**

**Izvor 1. Opći prihodi i primici** izvršeni su 74,28% od planiranog, materijalni rashodi 75,06%, a financijskih rashoda iako su planirani nije bilo što je utjecalo na indeks izvršenja

**PROGRAM 1002: OSNOVNO ŠKOLSTVO Aktivnost A100002: REDOVNA DJELATNOST VAN OPSEGA** ukupni indeks izvršenja je 84,26%

**Izvor 1. Opći prihodi i primici** - indeks izvršenja je 87,30% nešto manje od planiranog zbog manje nabave pedagoške dokumentacije

**Izvor 3.5 Prihodi za posebne namjene** - indeks izvršenja je 83,70% nešto manji od planiranog zbog više planiranih, a neutrošenih sredstava za službena putovanja djelatnika i usluge tekućeg i investicijskog održavanja iz ovog izvora

**PROGRAM 1002: OSNOVNO ŠKOLSTVO Aktivnost A100003: ULAGANJE U ODRŽAVANJE ŠKOLSKIH OBJEKATA I OPREMU** ukupni indeks izvršenja po ovoj aktivnosti je 33,53%.

**Izvor 1. Opći prihodi i primici** – indeks izvršenja je 30,95%

**Izvor 3.5 Prihodi za posebne namjene** - indeks izvršenja je 26,58%

**Izvor 4. Pomoći** - indeks izvršenja je 59,75%

**Izvor 5. Donacije** - indeks izvršenja je 0,00%

U 2023. godini za nabavu nefinancijske imovine iz svih izvora u okviru ove aktivnosti planirali smo više nego što smo utrošili što je utjecalo i na ukupni indeks izvršenja financijskog plana za 2023. godinu.

Voditeljica računovodstva: Ravnatelj:

Valerija Babić Nikola Šćapec